kardosdrur/scandi-wiki huggingface dataset:
Normandie (panserskib)

Det franske panserskib Normandie var søsterskib til La Gloire, der var verdens første panserskib. Bygningen af panserskibe indledte et nyt flådekapløb mellem Frankrig og Storbritannien, og det var vigtigt for den franske marine at få et forspring i konkurrencen. Derfor blev både Normandie og det tredje skib i serien, Invincible, bygget af træ, der ikke var lagret godt nok, fordi der ikke var tid til at vente. Resultatet var, at begge skibe hurtigt begyndte at rådne, og Normandie blev kasseret allerede i 1871, efter kun ni års tjeneste. Navnet Normandie henviser til provinsen Normandiet i Nordfrankrig.

Tjeneste 
Straks efter færdiggørelsen blev Normandie sendt til Mexico. Napoleon 3. havde indledt et angreb på landet, og Normandie blev det første panserskib, der krydsede Atlanterhavet, i 1862. De franske krigsskibe ved Mexicos kyst blev mest brugt til bombardement af havnebyer, men på grund af et udbrud af gul feber blev Normandie sendt retur til Frankrig det følgende år. De oprindelige 16-cm kanoner viste sig at have meget ringe effekt mod panser, og de blev skiftet ud med kraftigere kanoner i 1868. Blot tre år senere blev skibet kasseret, fordi det var ved at rådne op.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Slagskibe fra Frankrig
Ikšķile

Ikšķile er en by i Letland med 2.769 indbyggere , som blev grundlagt i 1185 og fik tildelt byrettigheder i 1992. Byen var centrum for det gamle Livland, kendt under det tyske navn Uexküll eller Üxküll. Meinhard, kendt fra Henrik af Livlands krønike, var den første biskop af Üxküll. I 1197 blev Berthold af Hanover gjort til den anden biskop i Üxküll.

Ordet Ikskile (eller det tyske Üxküll/Uexküll) stammer fra det (finisk-ugriske) livonske ord ükskül (yksikylä på finsk).
Ükskül (üks = en, kül = landsby) betyder by nummer et, en landsby eller landsbyen

Referencer 
Kilde: William Urban, The Teutonic Knights, a Military History, (London 2003) 82,83. 

Byer i Letland
Frihedsmonumentet (Riga)

Frihedsmonumentet () er et mindesmærke i Riga, hovedstaden i Letland, der ærer soldater dræbt under den lettiske krig for uafhængighed (1918–20). Det anses for at være et vigtigt symbol på Letlands frihed, uafhængighed og selvstændighed. Afsløret i 1935 tjener det 42 meter høje monument af granit, frådsten og kobber som et samlingspunkt for offentlige forsamlinger og ceronomier. Monumentet er udformet af Kārlis Zāle, og opført efter et projekt af Ernests Štālbergs.

Referencer

Eksterne henvisninger 

Bygninger, konstruktioner og anlæg i Riga
Monumenter i Letland
Eartha Kitt

Eartha Mae Kitt (født 17. januar 1927, død 25. december 2008) var en amerikansk skuespillerinde, sangerinde og cabaretstjerne. Hun slog igennem på Broadway i begyndelsen af 1950'erne og vandt verdensberømmelse med sange som C'est si bon, Let's do it, My heart belongs to daddy og kendingsmelodien I'm just an old-fashioned girl, samt julesangen Santa Baby, som senere blev indspillet af bl.a. Madonna og Kylie Minogue.

Filminstruktøren Orson Welles beskrev hende som den "mest spændende kvinde i verden". Hun overtog rollen som Catwoman i den fjerde sæson af tv-serien Batman. 

I 1970 var hun forlovet med danskeren Ole Brøndum-Nielsen, far til fotomodellen Oliver Bjerrehus.

Kilder

Eksterne henvisninger 

 Eartha Kitts officielle hjemmeside 
 

Skuespillere fra USA
Sangere fra USA
Rosenholm Skov

Rosenholm Skov er et skovområde beliggende i området mellem herregården Rosenholm og landsbyen Karlby. Skoven har flere lokaliteter:

 Gammel Dyrehave – området mellem Rosenholm Slotspark og til sognegrænsen mellem Hornslet Sogn og Krogsbæk Sogn. Gammel Dyrehave gennemskæres af togsporet for Grenåbanen.
 Rosenholm Skov
 Karlby Skov
 Ivarskilde – et gammelt lystanlæg i yderkanten af Gammel Dyrehave. Anlagt i forbindelse med Rosenholm Slot 
 Grusgravvej
 Fælledvej

Skove i Danmark
Hornslet
Ivars Kilde

Ivarskilde er et kildevæld i Gammel Dyrehave i Rosenholm Skov. Anlægget er enten opkaldt efter statsministeren Iver Rosenkrantz (1674-1745) eller baron Iver Rosenkrantz (1740-1815), der begge var besidder af det nærliggende Rosenholm Slot.

Kilder 

Kilder i Danmark
Hornslet
Slægten Rosenkrantz
Dinosapien

Dinosapien er en Engelsk/Canadisk tv-serie for børn, produceret af BBC Worldwide og Cambium Catalyst International with SEVEN24 Films.

Programmet fokuserer på. hvad der ville ske, hvis dinosaurerne stadig eksisterede og udviklede sig til at være intelligente væsener. Den foregår i Dinosaur Adventure Camp, en dinosaur-tema sommerlejr i Canada, hvor Dr. Hillary Slayton bor med sin teenagedatter, Lauren. Dr Slaytons mand Alan forsvandt på mystisk vis på en fossilekspedition i Vildmarken og hendes datter har svært ved at acceptere sin fars forsvinden. Alligevel er hun det første menneske, der stifter bekendtskab med dinosaurerne. 

Der er lavet 15 episoder, på hver 22 minutter. Serien er filmet i Bragg Creek, Alberta og havde dansk premiere den 24. december 2008 på TV 2.

Danske Stemmer 
 Cecilie Stenspil
 Julie Lund
 Casper Crump
 Mads Hjulmand

Dokumentarserier
Amerikanske tv-serier fra 2010'erne
Britiske tv-serier fra 2010'erne
Canadiske tv-serier fra 2010'erne
Tv-programmer fra BBC
Horseland

Horseland er en amerikansk tegnefilm produceret af  DIC Entertainment og følger en gruppe børn, der besøger Horseland en hesteranch og følger deres oplevelser, eventyr og ridestævner. Serien kører i Danmark på TV 2

Eksterne henvisninger 
 

Tegnefilm fra USA
Amerikanske tv-serier fra 2000'erne
Tv-programmer fra CBS
Schifflange

Schifflange (luxembourgsk: Schëffleng) er en kommune og et byområde i storhertugdømmet Luxembourg. Kommunen, som har et areal på 7,71 km², ligger i kantonen Esch-sur-Alzette i distriktet Luxembourg. I 2005 havde kommunen 8.084 indbyggere. 

Kommuner i Luxembourg
Sanem

Sanem (luxembourgsk: Suessem, tysk: Sassenheim) er en kommune og et byområde i storhertugdømmet Luxembourg. Kommunen, som har et areal på 24,42 km², ligger i kantonen Esch-sur-Alzette i distriktet Luxembourg. I 2005 havde kommunen 13.864 indbyggere. 

Kommuner i Luxembourg
Rumelange

Rumelange (luxembourgsk: Rëmeleng, tysk: Rümelingen) er en kommune og en by i storhertugdømmet Luxembourg. Kommunen, som har et areal på 6,83 km², ligger i kantonen Esch-sur-Alzette i distriktet Luxembourg. I 2005 havde kommunen 4.495 indbyggere.

Byer i Luxembourg
Kommuner i Luxembourg
Roeser

Roeser (luxembourgsk: Réiser) er en kommune og et byområde i storhertugdømmet Luxembourg. Kommunen, som har et areal på 23,80 km², ligger i kantonen Esch-sur-Alzette i distriktet Luxembourg. I 2005 havde kommunen 4.714 indbyggere.

Eksterne henvisninger 

Kommuner i Luxembourg
Pétange

Pétange (luxembourgsk: Péiteng, tysk: Petingen) er en kommune og et byområde i storhertugdømmet Luxembourg. Kommunen, som har et areal på 11,93 km², ligger i kantonen Esch-sur-Alzette i distriktet Luxembourg. I 2005 havde kommunen 14.632 indbyggere. 

Den 9 august, 2019, blev byen ramt af en High-End F2 Tornado. Igennem dens 14 kilometer langt spor, kom 19 til skade og over 160 bygninger blev beskadiget.

Galleri

Noter 

Kommuner i Luxembourg
Monnerich

Monnerich (luxembourgsk: Monnerech) er en kommune og et byområde i storhertugdømmet Luxembourg. Kommunen, som har et areal på 21,40 km², ligger i kantonen Esch-sur-Alzette i distriktet Luxembourg. I 2005 havde kommunen 6.099 indbyggere. 

Kommuner i Luxembourg
Dpi

DPI betyder dots per inch og beskriver en printers eller trykmaskines opløsning. En printer har ofte en opløsning på 400 eller 600 dpi, men fås også med 1200 dpi. Trykmaskiner har ofte en opløsning på 1200 eller 2400 dpi, hvilket betyder, at maskinen kan afsætte 1200 eller 2400 farvepunkter per tomme.

Da en printer eller en trykmaskine kun har et begrænset antal farver at trykke med – ofte cyan, magenta, gul og sort CMYK – skal der bruges mere end en dot for at gengive forskellige nuancer af hver farve. Derfor opdeles trykfladen i et antal rasterpunkter, der hvert består af et antal dots f.eks. 10 gange 10 dots. Hvert rasterpunkt gengiver én nuance af farven. Så når der skal gengives f.eks. 10% sort, afsætter trykmaskinen 10 100% sorte farveklatter – dots – i rasterpunktet og lader resten af rasterpunktet være ufarvet. Da rasterpunktet er meget lille, blander det menneskelige øje det farvede område sammen med det ufarvede og ser farvenuancen som 10% sort.

Antallet af rastepunkter beskrives som lpi (linjer per inch) eller lpc (linjer per cm).

Dpi bliver ofte fejlagtigt brugt om billedopløsning. Et billedes opløsning angives korrekt som ppi.

Som en tommelfingerregel kan man dele en printer eller trykmaskines opløsning med 4 for at få den maksimale billedopløsning, som printeren eller trykmaskinen kan gengive. En printer med en opløsning på 600 dpi vil således kunne printe et billede i en kvalitet, der svarer til 150 ppi.

Bogtryk
Grafik
Computergrafik
Bascharage

Bascharage (luxembourgsk: Nidderkäerjeng, tysk: Niederkerschen) er en kommune og et byområde i storhertugdømmet Luxembourg. Kommunen, som har et areal på 19,14 km², ligger i kantonen Capellen i distriktet Luxembourg. I 2005 havde kommunen 6.958 indbyggere.

Eksterne henvisninger 

Kommuner i Luxembourg
Warcraft

Warcraft-universet er et fiktivt high-fantasy univers, hvori Warcraft-computerspillene foregår. Det er i høj grad inspireret af Warhammer-universet og til en vis grad Dungeons & Dragons-multiverset, og kan herigennem også arvtagere til dele af J.R.R. Tolkiens mytologi.

Universet er skabt af Blizzard Entertainment. Blizzard prøvede at købe Warhammer-universet, men da der blev takket nej, lavede Blizzard et andet spil som læner sig op af Warhammer-universet.

Racer og karakterer i universet er generelt opdelt mellem dem der tilhører "Alliancen" - cirka svarende til dem der regnes som "de gode" i Dungeons & Dragons og hos Tolkien - mennesker, gnomer og dværge - og dem der tilhører "Horden" - herunder traditionelt onde racer som orker, trolde og udøde.

Spil og værker, der foregår i Warcraft-universet

Warcraft: Orcs & Humans 

Warcraft er et strategispil udgivet i 1994, som introducerede Warcraft-universet. Man spiller enten som menneske eller ork. Opgaven, man skal fuldføre som spiller, er at opbygge en base og en hær. Basen skal være så defensiv, at den kan modstå eventuelle angreb fra fjenden, mens man med sin egen hær skal forsøge at trænge ind i fjendens base og destruere den. I nogle missioner er der også en helt, som man skal beskytte.

Warcraft II: Tides of Darkness 

WarCraft II er som forgængeren et strategispil, og blev udgivet i 1995.

Warcraft III: Reign of Chaos 

Warcraft III: Reign of Chaos, udgivet i 2002, er et episk strategispil, hvor man følger en hel ny generation af helte i kampen mod de nådesløse dæmoner fra The Burning Legion.

World of Warcraft 

World of Warcraft (ofte forkortet til WoW) er et online multiplayerrollespil (MMORPG), og populariserede denne genre. Spillet blev udgivet/startet i 2004, og havde i 2010 12 millioner abonnenter. I World of Warcraft har krigen mellem Alliance og Horde udviklet sig sådan, at selve dens årsag er blevet glemt, og kampene fortsætter i stedet som et kriterie for at kunne overleve.

Spillet giver mulighed for forskellige spiltyper og spillestile, og i forlængelse heraf er der forskellige servertyper man kan koble sig op på, der understøtter disse.

Warcraft: The role-playing game 
Warcraft: The role-playing game er et bordrollespil, der bruger det populære Dungeons & Dragons D20-system.

Warcraft board game 

World of Warcraft: The board game er et brætspil udgivet i 2003, der bygger på Warcraft-universet, herunder særligt World of Warcraft.

Film 

Den 1. oktober 2013 annoncerede Blizzard, at en film ville have premiere den 18. december, 2015. Premieredatoen blev rykket flere gange, og filmen fik endelig premiere den 10. juni 2016.

Verdener i Warcraftuniverset 
 Azeroth
 Outland
 Draenor

Referencer

Eksterne henvisninger 

 Blizzard Entertainment
Clemency

Clemency (luxembourgsk: Kënzeg, tysk: Küntzig) er en kommune og et byområde i storhertugdømmet Luxembourg. Kommunen, som har et areal på 14,53 km², ligger i kantonen Capellen i distriktet Luxembourg. I 2005 havde kommunen 2.141 indbyggere.

Eksterne henvisninger 

Kommuner i Luxembourg
Pürgen

Pürgen er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Pürgen.

Geografi 
Pürgen ligger i nærheden af byen Landsberg i Planungsregion München og består af landsbyerne Pürgen, Ummendorf, Lengenfeld og Stoffen.

Pürgen ligger i et et Morænelandsskab, på en teresse ovenfor floden Lech. En del af kommunen ligger på nordskeråningerne af Kapellenberg, den øvrige del i en dalsænkning ved foden af tre bakker : des Kapellen-, Mühl- og Diensbjergene. Midt i byen ligger en dam, uden tilløb eller afløb; Gennem byen går statsvejen mellem Landsberg og Weilheim og mod Dießen am Ammersee.

Kapellenberg, der er 672 moh. kaldes også Umlaufberg, og fra toppen har man udsigt til landskabet ned til Alperne.

Eksterne henvisninger
Stine Bidstrup

Stine Bidstrup (født 1982, København) er en dansk kunstner, uddannet fra Glas & Keramikskolen i 2004 og Rhode Island School of Design i 2006. Hun arbejder med skulpturer i glas, installationer, fotografi og video, og har siden 2003 udstillet sine værker i USA, Tyskland, Frankrig, Norge, Sverige og i Danmark på bl.a. Nordjyllands Kunstmuseum, Trapholt, Kunstindustrimuseet og i Den Frie Udstillingsbygning.

Eksterne henvisninger 
 Stine Bidstrups hjemmeside

Kunstnere fra Danmark
Dippach

Dippach (luxembourgsk: Dippech) er en kommune og et byområde i storhertugdømmet Luxembourg. Kommunen, som har et areal på 17,42 km², ligger i kantonen Capellen i distriktet Luxembourg. I 2005 havde kommunen 3.360 indbyggere.

Kommuner i Luxembourg
Garnich

Garnich (luxembourgsk: Garnech) er en kommune og et byområde i storhertugdømmet Luxembourg. Kommunen, som har et areal på 20,95 km², ligger i kantonen Capellen i distriktet Luxembourg. I 2005 havde kommunen 1.535 indbyggere.

Eksterne henvisninger 

Kommuner i Luxembourg
Eurovision Dance Contest 2007

Eurovision Dance Contest 2007 blev holdt i Storbritannien. Det var første gang Eurovision Dance Contest blev holdt.

Deltagere 

2007
Hobscheid

Hobscheid (luxembourgsk: Habscht) er en kommune og et byområde i storhertugdømmet Luxembourg. Kommunen, som har et areal på 17,55 km², ligger i kantonen Capellen i distriktet Luxembourg. I 2005 havde kommunen 2.729 indbyggere.

Eksterne henvisninger 

Kommuner i Luxembourg
Kehlen

Kehlen (luxembourgsk: Kielen) er en kommune og et byområde i storhertugdømmet Luxembourg. Kommunen, som har et areal på 28,18 km², ligger i kantonen Capellen i distriktet Luxembourg. I 2005 havde kommunen 4.724 indbyggere.

Kommuner i Luxembourg
Koerich

Koerich (luxembourgsk: Käerch) er en kommune og et byområde i storhertugdømmet Luxembourg. Kommunen, som har et areal på 18,88 km², ligger i kantonen Capellen i distriktet Luxembourg. I 2005 havde kommunen 1.861 indbyggere.

Kommuner i Luxembourg
Kopstal

Kopstal (luxembourgsk: Koplescht) er en kommune og et byområde i storhertugdømmet Luxembourg. Kommunen, som har et areal på 7,90 km², ligger i kantonen Capellen i distriktet Luxembourg. I 2005 havde kommunen 2.975 indbyggere.

Kommuner i Luxembourg
Gitte Naur

Gitte Naur (født 19. april 1960) er en dansk sanger, der er kendt fra 80'er-bandsene Tøsedrengene og News.

I 1980 stiftede hun sammen med Anne Dorte Michelsen gruppen Sødsuppe. Begge sangerinder trådte sammen ind i Tøsedrengene i 1981 efter gruppens 2. album Tiden står stille, hvor de havde medvirket som korsangere, men allerede senere på året forlod Naur bandet igen. Herefter var hun blandt stifterne af News, hvor hun frem til 1984 var forsanger. Hun blev afløst af Søs Fenger.

Siden har hun medvirket i flere kabareter og musicals. I 1991 stiftede hun sammen med Anne Dorte Michelsen gruppen Venter på far.

Eksterne henvisninger 
 

Sangere fra Danmark
Guitarister fra Danmark
Tøsedrengene
Kristín Marja Baldursdóttir

Kristín Marja Baldursdóttir (født 21. januar 1949 i Hafnarfjörður) er en islandsk forfatter.

Baldursdóttir blev uddannet folkeskolelærer i 1970 og senere bachelor i i tysk og islandsk fra Islands Universitet i 1991. Hun studerede desuden i Danmark og Tyskland. Fra 1975 til 1988 arbejdede hun som folkeskolelærer, og frem til 1995 arbejdede hun som journalist ved Morgunblaðið.

Hun debuterede som forfatter med romanen Mávahlátur (Mågelatter) i 1995. Bogen udkom på dansk i 2003 og er tillige både filmatiseret og dramamtiseret. I 2006 blev hendes roman Karitas án titils (Karitas uden titel) nomineret til Nordisk Råds Litteraturpris. 

Baldursdóttirs værker er udover dansk oversat til tysk, fransk, nederlandsk, svensk og norsk.

Bibliografi 
 Mávahlátur (Mågelatter) (1995)
 Hús úr húsi (Fra hus til hus) (1997)
 Kular að degi (Køligt daggry) (1999)
 Mynd af konu (2000)
 Kvöldljósin eru kveikt (2001)
 Karitas án titils (Karitas uden titel) (2004)
 Óreiða á striga (Karitas - kaos på lærred) (2007)
 Karlsvagninn (Karlsvognen) (2009) 
 Kantata (Kantate) (2012) 
 Svartalogn (Havblik) (2017)

Eksterne henvisninger 
Kristín Marja Baldursdóttir på forfatterweb.dk

Romanforfattere fra Island
Candyfloss

Candyfloss er en slags spundet sukker, og da candyfloss næsten kun består af luft, serveres det i fyldige portioner. Udover sukker og luft er der ofte farvestof i candyfloss. Det sælges ofte i tivolier eller cirkusser og findes i flere farver som f.eks. hvid, grøn, lyserød og blå, den mest kendte er dog lyserød. Candyfloss er let at fremstille, hvis man har en maskine til det. Man laver candyfloss i en candyfloss-maskine. Man hælder sukker ned i en skål, som sidder i midten af candyfloss-maskinen. Når skålen opvarmes smeltes sukkeret. Når skålen drejes rundt, flyver det flydende sukker gennem nogle små huller. Når sukkeret flyver ud af hullerne køles det ned. Der dannes derved lange sukkertråde. I bowlen, uden om skålen med flydende sukker, samles trådene langs kanten, og stikker man en pind i mellem skålene, sætter sukkertrådene sig fast på pinden, man kan så vælge, hvor stor candyflossen skal være. En candyfloss går i opløsning, hvis man hælder vand på den.

Kilder 
 Hvordan fremstilles candyfloss

Slik
Reichling

Reichling er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Reichling.

Geografi 
Reichling ligger i Region München.
Der er i kommunen, ud over Reichling, landsbyerne Ludenhausen, Reichlingsried og Gimmenhausen.

Landsbyen Ludenhausen ligger ca. 3 km Reichling og er den højest beliggende landsby i Landkreis Landsberg med ca. 650 indbyggere.

Eksterne henvisninger
Skumfidus

En skumfidus () er et stykke slik, der – i sin moderne form – typisk består af sukker, majssirup, pisket æggehvide, vand, gelatine, dextrose og smagsstoffer. Skumfidusen adskiller sig fra andet slik ved sin skum-agtige konsistens. I den traditionelle opskrift anvendtes ekstrakt fra lægestokrose i stedet for gelatine.

Moderne skumfiduser blev opfundet sent i det 19. århundrede. Siden virksomheden Doumak patenterede slikket i 1936 er skumfiduser fremstillet i cylinderform og rullet i en blanding af majsmel og flormelis.

Genmem flere år har man i den engelsktalende verden grillet skumfiduser om sommeren, og de senere år er den skik også slået an i Danmark. Grillningen gør at skumfidusen karameliserer på overfladen og smelter indeni.

Med skumfiduser, chokolade og kiks kan man lave den populære slik s'more.

Eksterne henvisninger 

Slik
Rott (Landkreis Landsberg)

Rott er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Reichling.

Geografi 
Rott ligger mellem Landsberg og Weilheim og mellem Ammersee og Lech, hvor vejene fra Weilheim til Landsberg og fra Dießen til Schongau krydser hinanden. Den ligger i området, som kaldes Lechrain, cirka fire kilometer nordvest for den kendte klosterlandsby Wessobrunn.

Kommunens område omfatter Eich- eller Kalvarienberg, en morænebakke, der med 752 m er det højeste punkt i Landkreis Landsberg, samt den omkring 2 kilometer mod syd i en højmose liggende Engelsrieder See.
I kommunen ligger kun landsbyerne Rott og Pessenhausen.

Eksterne henvisninger
Asterix & Obelix 2: Mission Kleopatra

Asterix & Obelix 2: Mission Kleopatra er en fransk film fra 2002 med Gérard Depardieu og Christian Clavier i hovedrollerne.

I Danmark solgte filmen 93.016 billetter

Handling 

Da Cæsar er på besøg hos Kleopatra og praler af Romerrigets storhed, lover Kleopatra, at hun på blot tre måneder vil opføre et overdådigt palads til ham – for derved at demonstrere, at ægypterne stadig er et stort folk. Hun befaler den ellers travlt optagede arkitekt Linealis at stå for projektet. Vel vidende at han vil blive kastet for dronningens krokodiller, hvis ikke det lykkes ham, rejser han til Gallien for at bede sin fars gamle ven Miraculix om hjælp.

Ledsaget af Miraculix, Asterix og Obelix rejser Linealis tilbage til Ægypten og forestår byggeriet, som er påbegyndt af Linealis' skriver, Papiris. Ved hjælp af Miraculix' trylledrik, der giver arbejderne uovervindelige kræfter, skrider byggeriet fremad på rekordtid. Men tiden er knap, og der er mange, der ikke ønsker, at paladset skal blive færdigt til tiden.

Medvirkende

Referencer

Eksterne henvisninger 
 

Fransksprogede film
Franske film fra 2002
Mission Kleopatra
Eurovision Dance Contest 2010

Eurovision Dance Contest 2010 var oprindeligt planlagt til at være den tredje Eurovision Dance Contest afholdt i Baku, den 26. september 2009.
Den 28. maj 2009 har EBU meddelt, at konkurrencen bliver udskudt til efteråret 2010, da antallet af tv-stationer, som skulle sende repræsentanter til konkurrencen var for lav. Indtil videre, har mindst fem lande som deltog i Eurovision Dance Contest 2008 – nemlig Østrig, Finland, Litauen, Holland, Sverige & Portugal – meddelt at de vil trække sig tilbage fra konkurrencen. Kun Hviderusland er tilbage.

I januar 2010 blev konkurrencen udskudt igen af EBU.

Deltagere 
  (vært)
  – Vinderne af Star Dancers (Yulia Raskina og Denis Moryasin).
  – Sergej Konovaltsev og Olga Konovaltseva. De blev udpeget i maj 2008. Deres deltagelse blev bekræftet i den russiske udgave af Vild med dans i 2009.

Fodnoter 

2010